
72 DR.31.5.2004 

 

panjang NPE seperti yang diwartakan adalah  sepanjang  lebih kurang 11 kilometer 
sahaja dan jikalau diikut pengiraan kadar bayaran tol RM1.60 sen untuk NPE, kalau 
berulang alik ada dua  tol, jumlahnya adalah RM3.20 sen berulang alik seorang kena 
membayar  RM6.40.  Jikalau mengikut pengiraan  di mana jumlah hari kerja  kalau  kita 
mengambil kira 25 hari, seorang kena membayar RM160.00 sebulan. Kalau  
pendapatan seseorang itu hanyalah.. 

Timbalan Yang di-Pertua [Datuk Lim Si Cheng]:  Yang Berhormat  apakah 
tujuan  Yang Berhormat  membangkitkan perkara ini. 

Tuan Loh Seng Kok: Tujuannya adalah saya hendak membuat perbandingan  
antara kadar bayaran tol LDP  dan juga bayaran tol NPE, yang mana satu lebih panjang  
tetapi kadar bayarannya adalah rendah, walaupun LDP sekarang  masih membuat 
peningkatan tanpa konsesinya dipanjangkan  tanpa menaikkan  kadar tol.  Saya minta 
penjelasan ini.  

Dato'  Ir. Mohd. Zin bin Mohamed:  Terima kasih Yang Berhormat.  Yang 
Berhormat telah pun membuat  beberapa andaian tentang  kadar tol berhubung kait 
dengan  izin membuat comparative study di antara satu lebuh raya dengan satu lebuh 
raya yang lain.   

Untuk makluman  Yang Berhormat,  offhand, dengan izin  jumlah panjang   
New Pantai Expressway ini  lebih kurang 19.6 kilometer, dan  19.6  kilometer ini 6 
kilometernya  ianya di atas, maknanya  dengan  izin ia elevated highway.  Jadi, 
normally dengan izin, elevated  highway ini dia punya kosnya agak jauh lebih tinggi 
daripada jalan yang biasa. 

Yang kedua,  ianya  melibatkan dengan  pengambilan  tanah di dalam 
kawasan-kawasan yang  dengan dia punya  kosnya adalah  tinggi, dan untuk  
makluman Yang Berhormat jumlah  kos pembinaan ini adalah sekitar  RM1.35 bilion 
dan kerajaan  telah pun memberikan keizinan kepada pihak  pemegang konsesi ini 
selama lebih kurang 30 tahun dan kadar kenaikan akan hanya dipertimbangkan, itu pun 
jikalau setelah pemprosesan  audit dilakukan  cuma pada tahun 2009.   Pihak 
pengguna  dalam waktu dan ketika ini  pun  dia ada jalan laluan alternatif, dia masih lagi 
boleh menggunakan  Federal Highway.   

Jadi, untuk  mengatakan bahawa  perkara ini tidak dikaji dan tidak  
dipertimbangkan secara mendalam oleh  pihak kerajaan, saya  rasa  bahawa pihak 
kerajaan telah  pun membuat satu kajian yang terperinci dan  memang orang ramai  
dan juga pihak pengguna  di kawasan persekitaran Subang Jaya  yang ingin ke bandar 
adalah  hanya memakan masa lebih kurang  10 ke-15 minit untuk  sampai ke pusat 
bandar.  Ini  adalah satu kemudahan yang  perlu diberi tanggungan oleh pihak  
pengguna. 

Jadi, Yang Berhormat, saya berbalik kepada Yang Berhormat bagi Bukit Mas.  
Kerajaan  menyedari mengenai jalan di kawasan sempadan  Miri  Brunei sepanjang 
300 meter yang didapati rosak dan sering kali  berlaku kemalangan.  Walau 
bagaimanapun untuk  menyelenggarakan jalan tersebut  sempadan Sarawak dan 
Brunei di kawasan  ini hendaklah dikenal pasti secara  jelas  terlebih dahulu  untuk  
menentukan sama ada  Brunei  atau Malaysia  yang sepatutnya  bertanggungjawab. 

Tuan Yang di-Pertua, Ahli Yang Berhormat  bagi Baram  membangkitkan  
mengenai  kajian pembinaan jalan  utama Persekutuan di utara  Sarawak yang bermula 
dari Miri terus ke Kota  Kinabalu  melalui Pekan Beluru ke Long Lama dan Pekan 
Limbang.  Beliau juga turut  membangkitkan mengenai keadaan  jalan utama dari Miri 
ke  Sungai  Teru yang digunakan  sebagai laluan ke Taman Negara  Logan Bunut.  

 Untuk makluman Ahli Yang Berhormat, Kajian Pelan Pembangunan 
Rangkaian Jalan Raya yang siap dijalankan pada tahun 1993 telah mengenal pasti 
tentang perlunya diadakan satu sistem rangkaian lebuh raya utama menghubungkan 
terus Sabah dan Sarawak.  Bagi maksud ini, pada Rancangan Malaysia Kelapan, 
kerajaan telah melantik juru perunding bagi menjalankan kajian kemungkinan jalan 
tersebut.  Kajian ini akan mengenal pasti jajaran jalan yang paling berdaya maju dari 
segi ekonomi, teknikal dan alam sekitar.  Ia akan juga menentukan cara, masa yang 
paling sesuai untuk membinanya.  Kemajuan fizikal kajian setakat ini ialah 34 peratus 
dan kajian ini dijangka akan siap pada pertengahan tahun 2005. 



panjang NPE seperti yang diwartakan adalah sepanjang lebih kurang 11 kilometer sahaja dan jikalau diikut pengiraan kadar bayaran tol RM1.60 sen untuk NPE, kalau berulang alik ada dua tol, jumlahnya adalah RM3.20 sen berulang alik seorang kena membayar RM6.40. Jikalau mengikut pengiraan di mana jumlah hari kerja kalau kita mengambil kira 25 hari, seorang kena membayar RM160.00 sebulan. Kalau pendapatan seseorang itu hanyalah.. Timbalan Yang di-Pertua [Datuk Lim Si Cheng]: Yang Berhormat apakah tujuan Yang Berhormat membangkitkan perkara ini. Tuan Loh Seng Kok: Tujuannya adalah saya hendak membuat perbandingan antara kadar bayaran tol LDP dan juga bayaran tol NPE, yang mana satu lebih panjang tetapi kadar bayarannya adalah rendah, walaupun LDP sekarang masih membuat peningkatan tanpa konsesinya dipanjangkan tanpa menaikkan kadar tol. Saya minta penjelasan ini. Dato' Ir. Mohd. Zin bin Mohamed: Terima kasih Yang Berhormat. Yang Berhormat telah pun membuat beberapa andaian tentang kadar tol berhubung kait dengan izin membuat comparative study di antara satu lebuh raya dengan satu lebuh raya yang lain. Untuk makluman Yang Berhormat, offhand, dengan izin jumlah panjang New Pantai Expressway ini lebih kurang 19.6 kilometer, dan 19.6 kilometer ini 6 kilometernya ianya di atas, maknanya dengan izin ia elevated highway. Jadi, normally dengan izin, elevated highway ini dia punya kosnya agak jauh lebih tinggi daripada jalan yang biasa. Yang kedua, ianya melibatkan dengan pengambilan tanah di dalam kawasan-kawasan yang dengan dia punya kosnya adalah tinggi, dan untuk makluman Yang Berhormat jumlah kos pembinaan ini adalah sekitar RM1.35 bilion dan kerajaan telah pun memberikan keizinan kepada pihak pemegang konsesi ini selama lebih kurang 30 tahun dan kadar kenaikan akan hanya dipertimbangkan, itu pun jikalau setelah pemprosesan audit dilakukan cuma pada tahun 2009. Pihak pengguna dalam waktu dan ketika ini pun dia ada jalan laluan alternatif, dia masih lagi boleh menggunakan Federal Highway. Jadi, untuk mengatakan bahawa perkara ini tidak dikaji dan tidak dipertimbangkan secara mendalam oleh pihak kerajaan, saya rasa bahawa pihak kerajaan telah pun membuat satu kajian yang terperinci dan memang orang ramai dan juga pihak pengguna di kawasan persekitaran Subang Jaya yang ingin ke bandar adalah hanya memakan masa lebih kurang 10 ke-15 minit untuk sampai ke pusat bandar. Ini adalah satu kemudahan yang perlu diberi tanggungan oleh pihak pengguna. Jadi, Yang Berhormat, saya berbalik kepada Yang Berhormat bagi Bukit Mas. Kerajaan menyedari mengenai jalan di kawasan sempadan Miri Brunei sepanjang 300 meter yang didapati rosak dan sering kali berlaku kemalangan. Walau bagaimanapun untuk menyelenggarakan jalan tersebut sempadan Sarawak dan Brunei di kawasan ini hendaklah dikenal pasti secara jelas terlebih dahulu untuk menentukan sama ada Brunei atau Malaysia yang sepatutnya bertanggungjawab. Tuan Yang di-Pertua, Ahli Yang Berhormat bagi Baram membangkitkan mengenai kajian pembinaan jalan utama Persekutuan di utara Sarawak yang bermula dari Miri terus ke Kota Kinabalu melalui Pekan Beluru ke Long Lama dan Pekan Limbang. Beliau juga turut membangkitkan mengenai keadaan jalan utama dari Miri ke Sungai Teru yang digunakan sebagai laluan ke Taman Negara Logan Bunut. Untuk makluman Ahli Yang Berhormat, Kajian Pelan Pembangunan Rangkaian Jalan Raya yang siap dijalankan pada tahun 1993 telah mengenal pasti tentang perlunya diadakan satu sistem rangkaian lebuh raya utama menghubungkan terus Sabah dan Sarawak. Bagi maksud ini, pada Rancangan Malaysia Kelapan, kerajaan telah melantik juru perunding bagi menjalankan kajian kemungkinan jalan tersebut. Kajian ini akan mengenal pasti jajaran jalan yang paling berdaya maju dari segi ekonomi, teknikal dan alam sekitar. Ia akan juga menentukan cara, masa yang paling sesuai untuk membinanya. Kemajuan fizikal kajian setakat ini ialah 34 peratus dan kajian ini dijangka akan siap pada pertengahan tahun 2005.